VŠEOBECNE ZÁVÄZNÉ NARIADENIE 
OBCE ZVONČÍN č. 1/2019 
O MIESTNOM POPLATKU ZA ROZVOJ

Obec Zvončín v súlade s ustanovením § 6 zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) a v súlade s ustanovením § 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov (ďalej len „zákon o miestnom poplatku za rozvoj“) vydáva toto Všeobecne záväzné nariadenie č. 1/2019 o miestnom poplatku za rozvoj (ďalej len „nariadenie“ alebo „VZN“) v nasledovnom znení: 

Článok 1
Základné ustanovenia a predmet úpravy

1.	Týmto Všeobecne záväzným nariadením obec Zvončín (ďalej len „obec“) podľa ustanovenia § 11 ods. 4 písm. d) zákona o obecnom zriadení v spojení s § 2 zákona o miestnom poplatku za rozvoj stanovuje pre územie obce Zvončín miestny poplatok za rozvoj (ďalej len „poplatok“). 
2.	Toto Všeobecne záväzné nariadenie určuje najmä jednotlivé sadzby poplatku podľa druhu stavieb na území obce. 
3.	Všetky základné pojmy a podmienky, za ktorých je obec oprávnená tento poplatok na svojom území ustanoviť, sú obsiahnuté v zákone č. 447/2015 Z. z. o miestom poplatku za rozvoj a o zmene a doplnení niektorých zákonov v platnom znení. 

Článok 2
Základ poplatku a sadzobník poplatku pre územie Obce Zvončín

1.	Základom poplatku za rozvoj je výmera nadzemnej časti podlahovej plochy realizovanej stavby v m2 , pričom na účely tohoto zákona sa za podlahovú plochu nadzemnej časti považuje súčet výmery všetkých miestností v nadzemných podlažiach stavby, znížený o 60 m2 . 
2.	Obec Zvončín ustanovuje sadzby poplatku za rozvoj pre jednotlivé druhy stavieb vo všetkých katastrálnych územiach obce nasledovne (§ 7 ods. 2 písm. c) zákona 447/2015 Z. z.):

a)	priemyselné stavby a stavby využívané na skladovanie vrátane stavieb na vlastnú administratívu: 17 €/m² 
b)	stavby na ostatné podnikanie a na zárobkovú činnosť, stavby využívané na skladovanie a administratívu súvisiacu s ostatným podnikaním a so zárobkovou činnosťou: 17 €/m²
c)	ostatné stavby: 17 €/m² 
d)	stavby na bývanie: 17 €/m² 1 )
e)	stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu: 17 €/m²

Článok 3
Použitie výnosu

1.	Výnos z poplatku za rozvoj možno použiť výlučne na účely ustanovené osobitným právnym predpisom.2 ) 
2.	Výnos z poplatku za rozvoj možno použiť aj v inom katastrálnom území ako v katastrálnom území, v ktorom sa nachádza stavba podliehajúca poplatkovej povinnosti. 3 )

Článok 4
Spoločné a záverečné ustanovenia

1.	Poplatok za rozvoj vyrubí obec rozhodnutím. Vyrubený poplatok za rozvoj je splatný do 15 dní odo dňa nadobudnutia právoplatnosti rozhodnutia. Obec môže určiť na základe žiadosti poplatníka platenie poplatku za rozvoj v splátkach. Splátky sú splatné v lehotách určených obcou v rozhodnutí, ktorým sa o platení v splátkach rozhoduje, pričom proti tomuto rozhodnutiu sa nemožno odvolať. 
2.	Všetky ostatné podrobnosti o predmete poplatku, osobe poplatníka, základe poplatku, vzniku a zániku poplatkovej povinnosti, o spôsobe výpočtu poplatku, ako aj o vyrubení, splatnosti, platení, nároku na vrátenie poplatku a spôsobe použitia výnosov poplatku, ustanovuje zákon č. 447/2015 Z. z. o miestom poplatku za rozvoj a o zmene a doplnení niektorých zákonov v platnom znení, pričom toto VZN má vo vzťahu k uvedenému zákonu doplňujúci a spresňujúci charakter. 
3.	Obec Zvončín zavádza poplatok za rozvoj podľa § 7 ods. 1 až 5 po prvý krát v roku 2020 a sadzba poplatku sa ustanovuje ku dňu účinnosti tohto VZN. 
4.	Toto VZN bolo schválené Obecným zastupiteľstvom vo Zvončíne dňa 11.12.2019 znesením č. 27/2019
5.	Uvedené VZN nadobúda platnosť dňom jeho schválenia obecným zastupiteľstvom a účinnosť od 01.01.2020.

Vo Zvončíne, dňa 12.12.2019

Vyvesené: 27.11.2019
Zvesené: 11.12.2019

...............................................
    Mgr. Katarína Dudášová
starosta obce

1)	§ 43b ods. 1 písm. a) a b) zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.  
2)	2) § 11 ods. 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov. 
3)	3) § 11 ods. 3 zákona č. 447/2015 Z. z. v znení neskorších predpisov.